open-index/open-wikipedia-markdown huggingface dataset:
Fat Wreck Chords

**Fat Wreck Chords** on yhdysvaltalainen punk-musiikin julkaisemiseen erikoistunut levy-yhtiö. Levy-yhtiön on perustanut NOFX-yhtyeessäkin vaikuttava Fat Mike (laulu ja basso) vaimonsa Erinin kanssa vuonna 1990.

Levy-yhtiön erikoisuutena voidaan pitää Fat Miken julkaisupolitiikkaa sopia vain yhden levyn kattavia levytyssopimuksia artistien kanssa. Tämä luo artisteille vapauden valita muitakin julkaisijoita levyilleen.

Monet levy-yhtiön artistit osallistuivat Fat Miken junailemaan kampanjaan vuoden 2004 Yhdysvaltain presidentinvaaleissa. Kampanjan nimi oli "Punk Voter" ja ideana oli saada nuoria äänestämään istuvaa presidentti George W. Bushia vastaan.

**Fat Wreck Chordsille** levyttäneitä artisteja:

* Avail
* Against Me!
* Anti-Flag
* The Ataris
* Avail
* Bad Astronaut
* Bracket
* Chixdiggit
* Consumed
* Dead To Me
* The Descendents
* The Dickies
* Diesel Boy
* Dillinger Four
* 88 Fingers Louie
* The Epoxies
* Face to Face
* The Fight
* Frenzal Rhomb
* Goober Patrol
* Good Riddance
* Guns n' Wankers
* Hi-Standard
* Lagwagon
* The Lawrence Arms
* Less Than Jake
* The Loved Ones
* Love Equals Death

* Mad Caddies
* Me First & the Gimme Gimmes
* MxPx
* New Bomb Turks
* NOFX
* None More Black
* No Use for a Name
* Only Crime
* Propagandhi
* Rancid
* Randy
* The Real McKenzies
* Rise Against
* The Sainte Catherines
* Screeching Weasel
* Screw 32
* Sick Of It All
* Smoke or Fire
* Snuff
* The Soviettes
* Strike Anywhere
* Strung Out
* The Subhumans
* Swingin' Utters
* Tilt
* Western Addiction
* Zero Down

## Aiheesta muualla
*Virallinen kotisivu
Forsström

**Forsström** on muun muassa seuraavien suomalaisten sukunimi:

* Alexander Forsström (s. 2000), jalkapalloilija
* Börje Forsström (1910–1995), vuorineuvos, Lohjan Kalkkitehtaan johtaja
* Edvard Forsström (1861–1925), konsuli ja Finlayson & Co Oy:n johtaja
* Eino Forsström (1889–1961), voimistelija ja olympiamitalisti
* Emil Forsström (1866–1927), yhdenvertaisuuslain vastustajana vankeuteen tuomittu hovioikeudenneuvos
* Gunnar Forsström (1894–1958), lasitaiteilija ja julistesuunnittelija
* Jan Forsström (s. 1975), suomalainen elokuvaohjaaja ja käsikirjoittaja
* Jani Forsström (s. 1986), jääkiekkoilija
* Jyri Forsström (s. 1980), Elmun hallituksen puheenjohtaja
* Karl Ferdinand Forsström (1817–1903), kihlakunnantuomari ja laamanni
* Karl Teodor Forsström (1850–1912), merikapteeni, Suomen kalkkikiviteollisuuden uranuurtaja
* Linda Forsström (1867–1941), näytelmäkirjailija
* Magnus Forsström (1831–1903), metsänhoitaja ja kirjailija
* Oskar Forsström, *Oskar Hainari* (1856–1910), Suomalaisen puolueen kansanedustaja
* Oula Forsström (s. 1993), pesäpalloilija
* Petter Forsström (1877–1967), vuorineuvos, Lohjan kalkkiteollisuuden alkuunpanija
* Raija Forsström (s. 1948), toimittaja
* Ralf Forsström (s. 1943), Pro Finlandia -palkittu skenografi
* Sigvar Forsström (1914–1998), yritysjohtaja ja teollisuusneuvos, Börje Forsströmin veli
* Siiri Forsström (s. 2005), suomalainen jalkapallomaalivahti
* Susanna Forsström (s. 1995), mäkihyppääjä
* Timo Forsström (s. 1961), muusikko
* Tua Forsström (s. 1947), kirjailija.
* Wiking Forsström (1931–2014), taidemaalari.
Siegfried Wagner

**Siegfried Wagner** (6. kesäkuuta 1869 – 4. elokuuta 1930) oli saksalainen oopperasäveltäjä ja kapellimestari. Hänen vanhempansa olivat Richard Wagner ja Cosima von Bülow ja isoisänsä Franz Liszt.

Wagner opiskeli sävellystä isänsä kuoleman jälkeen Engelbert Humperdinckin johdolla ja toimi vuodesta 1896 Bayreuthin oopperafestivaalien kapellimestarina. Festivaalien taiteellinen johtaja hän oli vuosina 1908–1930. Wagner sävelsi uransa aikana 19 oopperaa, jotka ovat kuitenkin myöhemmin jääneet unohduksiin.

Wagnerin puoliso Winifred johti Bayreuthin festivaaleja miehensä kuoleman jälkeen natsi-Saksan aikana ja oli läheisissä väleissä muun muassa Adolf Hitlerin kanssa.

## Teokset

#Der Bärenhäuter (1898) 
#Herzog Wildfang (1900)
#Der Kobold (1903)
#Bruder Lustig (1904)
#Sternengebot (1906)
#Banadietrich (1909)
#Schwarzschwanenreich (1910)
#Sonnenflammen (1912)
#Der Heidenkönig (1913)
#Der Friedensengel (1914)
#An allem ist Hütchen schuld! (1915)
#Das Liebesopfer (1917)
#Der Schmied von Marienburg (1920)
#Rainulf und Adelasia (1922)
#Die heilige Linde (1927)
#Wahnopfer (1928)
#Walamund (1928-29)
#Wernhart (1929)
#Das Flüchlein, das Jeder mitbekam (1929)

## Lähteet

* Siegfried Wagner 
*
Datatähti

**Datatähti** () on opetushallituksen ja MAOL:n järjestämä tietotekniikkakilpailu. Osallistujapulan vuoksi kilpailussa on nykyään vain yksi sarja, nimellisesti lukiosarja. Alkukilpailu pidetään syksyllä Internetin välityksellä, loppukilpailu järjestetään Helsingin yliopistossa samoihin aikoihin muiden neljän tieteen kisojen loppukilpailujen kanssa, yleensä helmikuun alussa.

## Alkukilpailu
Datatähden alkukilpailussa aikaa on kaksi viikkoa. Alkukilpailussa on tyypillisesti viisi osatehtävistä koostuvaa kilpailutehtävää, jotka julkaistaan Internetissä kilpailun alkaessa, yleensä loka-marraskuun vaihteessa. Loppukilpailuun valitaan noin 15&ndash;20 parasta kokonaispisteiden perusteella.

### Ohjelmointitehtävät
Tehtävät ovat yleensä luonteeltaan algoritmisia, eli tarkoituksena on ohjelmoida algoritmi tietyn ongelman ratkaisemiseen. Sallitut ohjelmointikielet ovat nykyään C++, Java, Python, Haskell ja Pascal. Kilpailutehtävien ratkaisemiseksi ei yleensä tarvita ohjelmointikielten hienouksia tai erilaisia optimointikikkoja, vaan hyvän algoritmin keksiminen ja sen oikea toteuttaminen riittävät.

Datatähden alkukilpailun ohjelmointitehtävät on yleensä suunniteltu niin, että osan tehtävistä annettavista pisteistä voi saada yksinkertaisillakin algoritmeilla. Syvempi perehtyneisyys algoritmeihin on kuitenkin hyödyllistä erityisesti Datatähden loppukilpailussa sekä IOI-kisoissa pärjäämisen kannalta.

## Loppukilpailu
Loppukilpailu järjestetään Helsingissä tavallisesti helmikuun alussa. Kilpailussa on yleensä kuusi 100 pisteen arvoista ohjelmointitehtävää. Alkukilpailumenestys ei vaikuta loppukilpailun pisteytykseen.

### Palkinnot
Datatähtikilpailussa jaetaan voittajalle 600€, toiselle 350€ ja kolmannelle 200€ suuruiset palkinnot. Lisäksi jotkin suomalaiset yliopistot tarjoavat kymmenen parhaan joukkoon sijoittuneille opiskelupaikan ilman pääsykoetta.

### Voittajia

## Jatkovalmennus
Loppukilpailun jälkeen valitaan valmennusryhmä, jolle pidetään valmennusleiri, mikäli rahatilanne sen sallii. Valintakriteereitä ovat sijoittuminen Datatähden alku- ja loppukilpailussa, CSES-järjestelmässä olevien valmennustehtävien tekeminen ja aktiivisuus Internetissä oleviin ohjelmointikilpailuihin osallistumisessa. Leirin ja edellä mainittujen kriteereiden perusteella valitaan kuuden hengen joukkue kansainväliseen BOI-kilpailuun ja sieltä edelleen neljän hengen joukkue IOI-kilpailuun. Valmennusvastuu on tällä hetkellä Helsingin yliopistolla.

## Katso myös

* Neljän tieteen kisat
* Kansainväliset tietotekniikkaolympialaiset eli IOI

## Lähteet

## Aiheesta muualla
*Datatähti.fi
*MAOL ry:n Datatähti-sivu
*Suomenkielistä tietoa ohjelmointikilpailuista antava sivu
*Tuloksia eri vuosilta:
**1998
**1999
**2000  (vain alkukilpailun tulokset)
**2001 
**2002 
**2003
**2004
**2006(vain lukiosarjan tulokset)
**2009 (pdf)
*Vuoden 2010 alkukilpailutehtävät 
*Turun yliopiston vanhat Datatähti-sivut 
*Tehtäviä ja tuloksia Ohjelmointiputkassa
Auttoinen

**Auttoinen** on Padasjoen suurin sivukylä, joka sijaitsee Rautjärven, Ison Hankajärven, Jamoinjärven ja Kauttisjärven ympäröimänä.

Eräs tunnetuimmista Auttoisilta kotoisin olevista henkilöistä on rallikuski Juuso Pykälistö. Auttoisilla on ollut oma kansakoulu, neljä kyläkauppaa, kirkko ja hautausmaa, joka on yhä käytössä. Kylässä vaikutti 1900-luvun alussa vahvasti vapaakirkko.

## Historia
Kylä on peräisin keskiajalta ja se mainitaan asiakirjoissa ensimmäisen kerran vuonna 1464.

Kylän historiasta on kirjoitettu kuusi kirjaa: 
* Pentti Vuorisen, Leevi Leinon ja Sirkka Tuoreniemen 1987 julkaisema *Auttoinen - kylämme*, joka kertoo kylästä esihistoriasta lähtien aina 1940-luvulle saakka.
* Pentti Vuorisen 1992 julkaisema *Auttoinen elää*, joka kertoo kylän historiasta 1940-luvulta 1990-luvulle saakka.
* Pentti Vuorisen, Leevi Leinon ja Sirkka Tuoreniemen 1988 julkaisema *Auttoisten tarinat*, joka on *Auttoinen - kylämme* -kirjan tarinoita, runoja ja murrejuttuja sisältävä täydennysosa.
* Aarnon Puusta kertova  *Jukasenkosken partaalla, Aarnon Sahan ja Aarnon Puun historia*. 
* Sukukirja *Adam Sahlbergin ja Joonas Helenin suvut Auttoisilta*.
* Sukukirja *Auttoisten Kempin suku*.

Arnon eli Jukasenkosken sahan perusti varatuomari A. G. A. Palmfelt 14. lokakuuta 1852 myönnetyllä privilegiolla, jota alettiin verottaa 21. maaliskuuta 1853. Tuolloin Jukasenkosken sahalla oli kaksi raamisahaa sekä oikeus 5 100 tukin sahaamiseen vuodessa. Myöhemmin Arnon saha siirtyi Johannes Askolinille. 1880 sahan vuotuinen tuotanto oli 80 standardia. 1898 sahan omistivat maanviljelijät J. Leikas ja J. Kotka. Auttoisilla toimi aiemmin Aarnon Puu Oy.

## Kulttuuriympäristö ja maisema
Museovirasto on määritellyt Auttoisten kylän valtakunnallisesti merkittäväksi rakennetuksi kulttuuriympäristöksi. Yhdessä läheisen Vesijaon kylän kanssa Auttoinen muodostaa myös valtakunnallisesti arvokkaan maisema-alueen.

## Tapahtumia
Taidenäyttely Ars Auttoinen järjestettiin ensimmäisen kerran kesällä 2009. Paikkana toimi Auttoisten entinen kansakoulu. Näyttelyssä oli esillä suomalaista nykytaidetta, taidekäsitöitä ja muotoilua.

## Lähteet

## Kirjallisuutta
*Vuorinen, Pentti ym. (toim.): *Auttoinen - kylämme.* Omakustanne, Pentti Vuorinen 1987.
*Vuorinen, Pentti ym. (toim.): *Auttoisten tarinat.* Omakustanne, Pentti Vuorinen 1988.
*Vuorinen, Pentti ym. (toim.): *Auttoinen elää.* Omakustanne, Pentti Vuorinen 1992.
Kasvintuotanto

**Kasvintuotanto** tarkoittaa erilaisten kasvien viljelyä nautintoaineiksi tai hyödykkeiksi. Kasvintuotannoksi lasketaan yleensä kaikki teollinen kasvintuotanto viljan viljelystä kasvihuonetuotantoon, energiakasvien viljelyyn sekä taimistoviljelyyn. Puuntuotantoa ei varsinaisesti mielletä kasvintuotannoksi, vaikka puut kuuluvat kasvikuntaan. Kasvintuotanto voidaan jakaa avomaatuotannoksi sekä kasvihuonetuotannoksi. Maatalouden alainen kasvintuotanto käsittää viljojen, perunan, öljykasvien sekä rehukasvien tuotannon. Puutarhatuotanto taas käsittää vihannesten, hedelmien sekä marjantuotannon ja koristekasvien tuotannon.

Viime aikoina rehun tuotanto on vähentynyt ja viljan tuotanto lisääntynyt. Puutarhatuotannossa avomaan kasveista eniten viljellään sipulia, porkkanaa, herneitä ja kaalia. Kasvihuonevihanneksista
eniten viljellään tomaattia ja kurkkua ja leikkokukista eniten viljelty on ruusu. Muita kukkakaupoissa myytäviä kukkia tuotetaan myös paljon, kuten ryhmäkasveja, sipulikukkia ja huonekasveja. Kasvintuotantoa valvovat EU:n viranomaisten lisäksi Evira, varsinkin luomutuotantoa.

## Katso myös
* Maanviljely
* Hyötypuutarha

## Lähteet
Puutorin Vessa

**Puutorin Vessa** on Turun Puutorilla sijaitseva pyöreä rakennus. Vuonna 1933 silloisen linja-autoaseman yhteyteen valmistunut, Totti Soran vaakahuoneeksi suunnittelema rakennus toimi yleisenä käymälänä vuoteen 1986 saakka. Markku Heikkilä ja Kaija Väisänen kunnostivat rakennuksen ravintolaksi, joka avautui vuonna 1997 nimellä Puutorin Vessa. Heikkilä toimi itse ravintoloitsijana vuoteen 2007 saakka. Ravintola meni konkurssiin huhtikuussa 2014, ja tiloihin tuli Tim Gloganin pitämä brittipubi The WaterLoo. Kiinteistön omistaa Heikkilän, Väisäsen ja Jarkko Pihlajan perustama Turun toimitilamarkkinointi Oy. Kiinteistön omistaa nykyään L-S Kiinteistöt Oy. Rakennuksen edustalla Puutorilla järjestetään ympäri vuoden erilaisia tapahtumia. 

Ravintola Puutorin Vessan avajaisia vietettiin Kustaan päivänä 6. kesäkuuta 1997. Vuosipäivää oli tapana juhlistaa valitsemalla Vuoden Kustu. Markku Heikkilä toimi Puutorin Vessan ravintoloitsijana vuoteen 2007 saakka, minkä jälkeen liiketoiminta myytiin ravintoloitsija Lasse Laaksoselle.
Tammikuussa 2019 Tim Glogan lopetti The Waterloo pubin toiminnan ja nimi Puutorin Vessa otettiin jälleen ravintolan nimeksi. Pubin toiminnasta, Puutorin Vessa, vastaa 2019 alkaen Kenneth Forsström.

## Lähteet

## Kuvia

Tiedosto:Ravintola Puutorin vessa2.jpg|Ravintola Puutorin Vessa sivulta
Tiedosto:Ravintola Puutorin Vessa3.jpg|Ravintola Puutorin Vessa takaa


## Aiheesta muualla
* Pub The WaterLoo Facebookissa
* WaterLoon kotisivu 
* Ravintola Puutorin Vessan kotisivu (Internet Archivessa)
Clarence Abel

**Clarence John ”Taffy” Abel** (28. toukokuuta 1900 Sault Ste. Marie, Michigan – 1. elokuuta 1965 Sault Ste. Marie) oli yhdysvaltalainen jääkiekkoilija, joka oli pelipaikaltaan puolustaja.

Abel aloitti uransa vuonna 1918 Michigan Soo Nationals -joukkueessa. Seuraavana vuonna hän siirtyi Michigan Soo Wildcatsiin, jossa pelasi vuoteen 1922 saakka. Seuraavaksi hän siirtyi USAHA-liigassa pelanneeseen St. Paul Athletic Clubiin, jossa hän pelasi kaudet 1922–1925. Kauden 1925–1926 Abel pelasi CHL-liigassa Minneapolis Millers -joukkueessa. Kauden jälkeen hän sai NHL-sopimuksen New York Rangersiin. Hän pelasi Rangersissa kolme kautta ja voitti Stanley Cupin 1928. 1929 Abel siirtyi Chicago Black Hawksiin, jossa hän pelasi viisi kautta. Hän lopetti uransa kauden 1933–1934 jälkeen toiseen Stanley Cup -voittoon. Yhteensä Abel pelasi NHL:ssä 321 runkosarjaottelua, joissa syntyi 19 maalia ja 18 syöttöä eli yhteensä 37 tehopistettä. Jäähyminuutteja hän keräsi 359. Hän pelasi NHL:n pudotuspeleissä 8 ottelua ilman tehopisteitä ja keräten 8 jäähyminuuttia.

Abel edusti Yhdysvaltoja Chamonixin talviolympialaisissa 1924. Joukkue voitti turnauksessa olympiahopeaa.

## Lähteet
Hitomi Yoshizawa

**Hitomi Yoshizawa** (, s. 12. huhtikuuta 1985 Iruma, Saitaman prefektuuri) on japanilainen entinen laulaja, näyttelijä ja malli. Hän nousi kuuluisuuteen yhtenä tyttöbändi Morning Musumen jäsenistä. Hän liittyi yhtyeeseen vuonna 2000. Jätettyään Morning Musumen Yoshizawa toimi Hangry & Angry ja Dream Morning Musume -yhtyeissä. 

## Lähteet

## Aiheesta muualla
Maantiejuna

**Maantiejuna** () on tehokkaisiin kuljetuksiin tarkoitettu ajoneuvoyhdistelmä, jota käytetään tietyillä alueilla Australiassa, Yhdysvalloissa ja Länsi-Kanadassa. Yhdistelmällä voi kuljettaa jopa 115 tonnin kuormia.

Maantiejuna koostuu tavallisesta vetoautosta ja kahdesta tai useammasta sen vetämästä perävaunusta. Puoliperävaunut yhdistetään vetopöydällä varustuilla apuvaunuilla eli dollyilla ja varsinaiset perävaunut vetokoukulla. Maantiejunat ovat suuria ja painavia, joten niitä voidaan käyttää turvallisesti vain Australian Outbackilla ja muilla alueilla, joissa liikenne on vähäistä ja maasto tasaista.

## Lähteet
Ksar-el-Kebir

**Ksar-el-Kebir** () on kaupunki Pohjois-Marokossa. Vuonna 2014 kaupungin asukasluku oli 126&nbsp;617.

## Maantiede

Ksar-el-Kebir sijaitsee Marokon pohjoisosassa noin 80 kilometriä Tangerin kaupungista etelään Wadi Lukkus-joen varrella. Joki on aikanaan virrannut keskustan läpi, mutta nykyisin kaupunki on uoman muutosten takia sen oikealla rannalla. Ympäröivä alue on tasankoa, joka rajoittuu idässävuoriin. Kaupunki on perinteisesti jaettu kahteen osaan, al-Shari'aan pohjoisessa ja Bab al-Wadiin etelässä.

## Historia

Nykyisen kaupungin paikalla on mahdollisesti sijainnut aikanaan roomalainen kaupunki *Oppidum novum**, joka kuitenkin katosi jo ennen [[islam]]in saapumista alueelle. Sittemmin Kutama-[[erberit|berberiheimo]] alkoi rakennuttaa alueelle linnoituksia. Nykyiselle kaupungin paikalle sellainen rakennettiin mahdollisesti vuonna 720 tai 721. Paikka tunnettiin pitkään nimellä Kasr Abd al-Karim tai Kasr Kutama sen rakennuttajan mukaan. Nykyinen nimi tarkoittaa suurta linnaa (). Historioitsijat mainitsevat sen sittemmin torikaupan keskuksena, joka ei kuitenkaan kasvanut [[Fès]]in mittakaavoihin.

Kaupungin tärkeys kasvoi [[abbasidit|abbasidien]] valtakaudella ja [[Abu Yusuf Ya'qub al-Mansur]] rakennutti sille oman kaupunginmuurinsa. [[Leo Africanus]] mainitsee hänet ehkä tästä syystä virheellisesti kaupungin perustajana. Mansur perusti paikalle myös sairaalana nimeltä *Harat al-Mudjarin''. Sittemmät Marinidit perustivat vielä madrasan. 

Jonkin aikaa myöhemmin kaupunkia alkoivat uhata portugalilaiset. Portugalilaisten vaikutusvalta oli lisääntynyty Marokon rannikolla ja vuonna 1503 Don Juan de Menecez teki epäonnistuneen valtausyrityksen kaupunkia vastaan. Portugalilaisten hallitessa rannikkoa muslimit käyttivät Ksar-el-Kebiriä tukikohtana heitä vastaan tehtyhin hyökkäyksiin. 4. elokuuta 1578 jonkin matkan päässä kaupungista käytiin portugalilaisten tappioon päättynyt Ksar el-Kebirin taistelu, jossa saivat surmansa Portugalin kuningas Sebastian I ja Marokon hallitsija Abd al-Malik. 

Kaupunki tuhoutui Marokon 1800-luvun sisällissodissa. Espanjalaiset jälleenrakennuttivat sen vuonna 1912 ja vuodesta 1956 se on ollut jälleen osa itsenäistä Marokkoa.

## Väestö ja talous
Ksar-el-Kebir on nykyisin oman alueensa kaupan keskus. Ympäröivä seutu on maatalousaluetta. Asukkaat ovat paitsi paikallisia heimoja, mutta myös muuttajia Rifin alueelta ja Algeriata. Kaupungissa on ollut myös juutalainen yhteisö.  Vuonna 2014 kaupungin asukasluku oli 126&nbsp;617. 

## Lähteet

## Aiheesta muualla
Puoliperävaunu

**Puoliperävaunu** on perävaunu, jonka kaikki akselit sijaitsevat sen takaosassa ja jonka etuosa kytketään puoliperävaunun vetoautoon tai apuvaunuun. Se aiheuttaa vetoautoon tai apuvaunuun olennaisen kohtisuoran kuormituksen.

## Lähteet

## Aiheesta muualla
Nanne Dahlman

**Nanne Dahlman** (myöh. **Tenhovuori**, **Saarelainen**, s. 7. syyskuuta 1970) on suomalainen tennispelaaja. Hänen korkein sijoituksensa WTA:n maailmanlistalla oli 59. 1. helmikuuta 1993. Suomalaispelaajista ainoastaan Emma Laine on ollut tätä korkeammalla WTA-listalla. Dahlman on kuusinkertainen naisten kaksinpelin suomenmestari. Hän voitti seitsemän ITF:n kaksinpeli- ja kuusi nelinpeliturnausta. 

Dahlman selviytyi ensimmäisen kerran Grand Slam -turnauksen pääsarjaan Ranskan avoimissa 1991. Vuosina 1992 ja 1993 hän selviytyi kaikkien Grand Slam -turnausten pääsarjoihin parhaimpina tuloksinaan pääsy kolmannelle kierrokselle Australian avoimissa vuonna 1992 ja Yhdysvaltain avoimissa 1993. Vielä vuonna 1996 hän selvisi kolmannelle kierrokselle Australian avoimissa ja toiselle Yhdysvaltain avoimissa. Dahlman lopetti ammattilaisuransa vuonna 1997. Hänen pikkuveljensä on jääkiekkoilija Toni Dahlman.

## Lähteet

## Aiheesta muualla
*
Nemesis Divina

**Nemesis Divina** on norjalaisen black metal -yhtye Satyriconin kolmas albumi. 

## Kappaleet
#
#
#
#
#
#
#

## Kokoonpano
* Satyr – kitara, basso, kosketinsoittimet, laulu
* Frost – rummut
* Kveldulv (Darkthrone-yhtyeen Nocturno Culto) – kitara

+

* Bratland - vieraileva syntetisaattorien ja pianon soittaja
* Nebelhexë (Hagalaz' Runedance-yhtyeen Andrea Haugen) – puheosuus *The Dawn of a New Age* -kappaleessa
* Gylve Nagell (Darkthrone-yhtyeen Fenriz) – sanoitus *Du Som Hater Gud* -kappaleeseen

## Arvostelut
* Metalliluola: 9+/10

## Lähteet

## Aiheesta muualla
* Albumi battlegrim.net-sivustolla  
* Nemesis Divina  - BestBlackMetalAlbums.com 
* 
*
Josiah Royce

**Josiah Royce** (20. marraskuuta 1855, Grass Valley &ndash; 14. syyskuuta 1916 Cambridge) oli yhdysvaltalainen objektiivisiin idealisteihin lukeutuva filosofi. Hän katsoi, että näennäisesti ulkoisella maailmalla on todellinen olemassaolo vain ideaalin tietävän subjektin tietämänä, ja että tämän tietäjän täytyy olla todellinen eikä pelkästään hypoteettinen. Hän kirjoitti myös logiikasta ja matematiikasta.

## Teoksia

* *The Religious Aspect of Philosophy* (1885)
* *The World and the Individual* (1900–01)
* *The Sources of Religious Insight* (1912)
* *The Problem of Christianity* (1913)
* *War and Insurance* (1914)
* *The Hope of the Great Community* (1916)
* *Lectures on Modern Idealism* (toim. J. Loewenberg, 1919)
* *Fugitive Essays* (toim. J. Loewenberg, 1920)

## Aiheesta muualla
* Josiah Royce (Stanford Encyclopedia of Philosophy)
Elämä tsaarin puolesta

**Elämä tsaarin puolesta** (), alkuperäiseltä nimeltään *Ivan Susanin*, on Mihail Glinkan vuonna 1836 ensiesityksensä saanut ooppera, jonka katsotaan olevan ensimmäinen venäjänkielinen oopperasävellys. Ooppera oli alusta alkaen suuri menestys ja siitä muodostui perinteinen kauden avaus ooppera keisarillisen Venäjän oopperateattereissa.

## Lähteet
Vesa Rantanen

**Vesa Rantanen** voi tarkoittaa muun muassa seuraavia henkilöitä:

* Vesa Rantanen (s. 1969), jalkapalloilija
* Vesa Rantanen (s. 1970), urheilutoimittaja
* Vesa Rantanen (s. 1975), seiväshyppääjä.
Asami Konno

**Asami Konno** (7. toukokuuta 1987, Sapporo, Hokkaido) liittyi Morning Musumeen elokuussa vuonna 2001 Ai Takahashin, Makoto Ogawan ja Risa Niigakin kanssa. Hän valmistui Morning Musumesta 23. heinäkuuta, 2006 ja meni opiskelemaan korkeakouluun. Hän on 156 cm pitkä. Kesäkuussa 2007 ilmoitettiin että Asami palaa Hello!Projectiin pelaamaan H!P:n sisäjalkapallojoukkueessa Gatas Brilhantes H.P. ja julkaisee Gataksen kanssa singlen.

## Hello! Project -ryhmät

Morning Musume (2001-2006)
Ongaku Gatas (2007-)

*Alaryhmät: 

Tanpopo (2002)

Country Musume ni Konno to Fujimoto (2003-2004)

Morning Musume Sakura Gumi (2003-2004)

*Sekoitusryhmät:

2002: Odoru 11

2003: 11WATER

2004: H!P Allstars

*Muut:

Pocky Girls (2002)

Gatas Brilhantes H!P (2003-2006,2007-)

## Elokuvat

2002: Tokkaekko

2003: Koinu Dan no Monogatari

## TV-draamat

2002: Angel Hearts

2002: Ore ga Aitsu de Aitsu ga Ore de

## Kuvakirjat

24.8.2004: ASAMI KONNO

9.8.2005: Natsufuku ~Natsu o Sugosu Shoujo~

30.3.2006: Alo-Hello! Konno Asami Photobook

10.7.2006: See You Again

12.9.2006: Sweet Days

13.8.2002: 5- Morning Musume 5th Generation Member Photobook (Ai Takahashin, Makoto Ogawan ja Risa Niigakin kanssa.)
Ikari Warriors

**Ikari Warriors** on SNKn kehittämä ja julkaisema ammuntapeli, joka on julkaistu vuonna  kolikkopelinä. Japanissa peli tunnetaan nimellä "Ikari", joka tarkoittaa vihaa. 

Pelistä on julkaistu käännöksiä useille eri alustoille.

## Pelaaminen
Kolikkopeliversiossa pelaaja pystyi ampumaan 360 astetta ympärilleen. Kääntämällä ohjainta valitaan ampumissuunta. Muuten pelihahmo liikkuu normaalisti siihen suuntaan mihin tikkua käännetään. Ampumisnapin lisäksi kranaatin heittämiselle on oma nappinsa. Pelialueella olevia panssarivaunuja voi ottaa käyttöönsä, jolloin ohjaus pysyy kuitenkin samanlaisena: panssarivaunu räjähtää, kun ruudulle ilmestyvä bensamittari näyttää tyhjää.

## Vastaanotto
Pelin Amiga-versio on saanut *[[Commodore User]]* -lehden arvostelussa arvosanaksi 8/10.

Pelin Commodore 64 -versio on saanut *[[Zzap!64]]* -lehden arvostelussa arvosanaksi 89%.

Mikrobitin Jukka Tapanimäki antoi pelin NES-versiolle 70 pistettä sadasta.

## Lähteet

## Aiheesta muualla
* 
* 
* 
* 
*
Panda Security

**Panda Security SL** (yleisesti **Panda Security**, 2007 asti **Panda Software**) on tietoturvaratkaisuja tarjoava espanjalainen yritys. Virusten ja haittaohjelmien torjuntaan keskittyvän yrityksen perusti Mikel Urizarbarrena vuonna 1990, kansainväliseksi se laajeni vuonna 1996. Panda Security työllistää 1&nbsp;500 henkilöä ja se on maailman neljänneksi suurin virustorjuntaohjelmistojen valmistaja 3,2&nbsp;% markkinaosuudella. Yhtiöllä on paikallinen toimisto 54 eri maassa ja tuotteita julkaistaan 23 eri kielellä yli 200 maahan. Vuonna 2012 virustorjuntaohjelmien valmistajien listalla Pandan markkinaosuus oli 2&nbsp;%.

## Tuotteet
Panda Securityn tuotevalikoimasta löytyvät virusturvaratkaisut kotikoneiden, sekä yritysten, yhteisöjen, julkishallinnon ja oppilaitosten työasemiin ja palvelimiin. Panda tarjoaa ilmaisen pilvipohjaisen virustorjuntaohjelman yksityiskäyttäjille. Muista tuotteista voi ladata demoversiot yhtiön kotisivuilta ennen ostoamista. Pandan sivuilla voi myös tarkastaa oman koneen *Active Scan* -online-virustarkistus- ja puhdistusohjelmalla.

Softpedia ja monet muut antivirusohjelmien testauksia suorittavat tahot ovat antaneet hyviä arvosanoja Pandan ilmaiselle *Cloud Antivirus*-ohjelmalle sen keveyden, yksinkertaisen käyttöliittymän, sekä hyvän virus-skannerin johdosta.

### Yksityisille
* Panda Cloud Antivirus (ilmainen ja maksullinen versio)
* Panda Global Protection
* Panda Gold Protection
* Panda Internet Security

### Yrityksille
* Panda Advanced Protection Service
* Panda Cloud Office Protection
* Panda Cloud Internet Protection
* Panda Cloud Fusion

## Katso myös
* :en:Comparison of antivirus software 
* Virustorjunta

## Lähteet

## Aiheesta muualla
* Yhtiön kotisivut
* Maksuton Panda NanoScan- ja Panda TotalScan -online-tarkistusohjelma
Francis Hutcheson

**Francis Hutcheson** (8. elokuuta 1694 – 8. elokuuta 1746) oli irlantilainen filosofi, joka oli yksi skotlantilaisen valistuksen perustajista ja David Humen opettaja. Hän kirjoitti sekä metafysiikasta, logiikasta, etiikasta, mielenfilosofiasta että estetiikasta.

Etiikassa Hutcheson tunnetaan erityisesti moraaliaistiteoriastaan. Hänen mukaansa ihmisellä oli normaalien viiden aistin lisäksi kyky aistia sisäisesti moraaliin, kunniaan, sympatiaan ja kauneuteen liittyviä asioita.

Hänen poikansa oli lauluntekijä Francis Hutcheson, joka julkaisi osan hänen jälkeenjääneistä teoksistaan.

## Teoksia

Tunnetuimmat esseet:
* *Inquiry concerning Beauty, Order, Harmony and Design* (1725)
* *Inquiry concerning Moral Good and Evil* (1725)
* *Essay on the Nature and Conduct of the Passions and Affections and Illustrations upon the Moral Sense* (1728) 

Muita teoksia:
* *Considerations on Patronage* (1735)
* *Philosophiae moralis institutio compendiaria, ethices et jurisprudentiae naturalis elementa continens*, lib. iii. (Glasgow, 1742)
* *Metaphysicae synopsis ontologiam et pneumatologiam campleciens* (Glasgow, 1742)
* *A System of Moral Philosophy, in Three Books* (2 osaa, Lontoo, 1755).

## Lähteet
* 

### Viitteet
David Hartley

**David Hartley** (21. kesäkuuta 1705&ndash;28. elokuuta 1757) oli englantilainen filosofi sekä psykologian assosiationistisen koulukunnan perustaja. Hän tutki ihmismielen toimintaa perustuen Locken ajatukseen *[[tabula rasa]]sta* sekä Condillacin ajatuksiin. Hän kirjoitti myös lääketieteestä.

## Teoksia

* *An Introduction towards an Essay on the Origin of the Passions, in which it is endeavored to be show'n how they are all acquired, and that they are none other than Associations of ideas of our own making, or that we learn from others* (1741)
* *Conjecturae quaedam de sensu, motu, et idearum generatione*, liite teokseen *De Lithontriptico a Joanna Stephens nuper invento Dissertatio Epistolaris* (Bath, 1746); julkaistu uudelleen teoksessa Samuel Parr (toim.), *Metaphysical Tracts by English Philosophers* (1837)
* *Various Conjectures on the Perception, Motion, and Generation of Ideas*
* ''An Enquiry into the Origin of the Human Appetites and Affections shewing how each arises from Association, with an account of the entrance of moral evil into the world, to which are added Some Remarks on the Independent Scheme, which deduces all obligation on God’s part and Man’s from certain abstract relation, truth, &c.'' (1747)
* *Observations on Man, his frame, his duty, and his expectations* (1749 ja 1791)
* *Prayers and Religious Meditations* (Bath, 1810)

## Aiheesta muualla
* David Hartley (Stanford Encyclopedia of Philosophy) 
* David Hartley teoksessa "The Dictionary of Eighteenth-Century British Philosophers", Thoemmes Press. (Victor L. Nuovo)
Makoto Ogawa

**Makoto Ogawa** (, s. 29. lokakuuta 1987 Kashiwazaki, Niigata, Japani) on Morning Musumen 5. sukupolven jäsen. Hän liittyi Morning Musumeen vuonna 2001 samaan aikaan Ai Takahashin, Risa Niigakin ja Asami Konnon kanssa. Ennen Morning Musumeen liitymistä Ogawa kävi Apple Little Performers (ALP) -nimistä taidekoulua, jossa hän oli huippuoppilas. Hän on esiintynyt myös mallina useissa lehdissä ja mainoksissa. Ogawa erosi yhtyeestä 27.8.2006 lähteäkseen ulkomaille opiskelemaan englantia. 

## Hello! Project -ryhmät

Morning Musume (2001−2006)

*Alaryhmät 

Petitmoni (2002−2003)

Morning Musume otomegumi (2003−2004)

*Sekaryhmät

2002: Happy 7

2003: SALT5

2004: H!P Allstars

*Muut

2002: Pocky Girls

2003-2004: Gatas Brilhantes H!P

2006: Metro Rabbits H!P

## Elokuvat

2002: Tokkaekko

2003: Koinu Dan no monogatari

## TV-sarjat

2002: Angel Hearts

2004: Aijō ippon!

## Kuvakirjat

22.2.2005: Ogawa Makoto shashinshū

28.8.2006: Natsu no uta

16.8.2002: 5 Morning Musume 5-ki menbā shashinshū (Ai Takahashin, Asami Konnon ja Risa Niigakin kanssa)
Claude Adrien Helvétius

**Claude Adrien Helvétius** (26. helmikuuta 1715 Pariisi – 26. joulukuuta 1771 Pariisi) oli ranskalainen filosofi ja intellektuelli. Filosofialtaan hän edusti utilitarismia, ja uskonnolliselta ajattelultaan ateismia, minkä vuoksi hänen teoksiaan kiellettiin ja poltettiin. Hän kirjoitti myös runoutta.

Helvétius kuvasi katsantokantaansa teoksessa *De l'esprit*: oman edun tavoittelu on kaiken ihmistoiminnan pohjana, eikä absoluuttista hyvää tai pahaa ole olemassa.

Valtioverojen vuokraajana vuosina 1738–1751 Helvetius kartutti perittyä omaisuuttaan, eli sitten ensyklopedistien piirissä. Hän julkaisi vuonna 1758 teoksen *De l’esprit*, joka herätti ankaraa paheksumista ja voimisti viranomaisten vainoa ensyklopedistista kirjallisuudensuuntaa vastaan. Sen jälkeen Helvetius eli jonkin aikaa ulkomailla, muun muassa Preussissa Fredrik II:n hovissa. Helvetius on sensualisti ja johtaa siitä jyrkän egoismin. Ihminen kaikki mielikuvat johtuvat aistimuksista, kaikki hänen pyrintönsä aistimuksien tuottamista hyvän- ja pahantuntemuksista, siis itsekkyydestä. Hyvät teot, ihmisystävällisyys ja jalous johtuvat siitä, että ihminen huomaa niilläkin voittavansa itselleen nautintoa. Lainsäätäjän tulee siksi niin järjestää yhteiskuntaa, että ihmiset näkevät itselleen edulliseksi edistää yleishyvää. Helvetius kiinnittää huomionsa alempien kansanluokkien kurjaan tilaan ja vaatii perusteellisia uudistuksia sen parantamiseksi. Helvetiuksen kuoleman jälkeen ilmestyi hänen teoksensa *De l’homme, de ses facultés intellectuelles et de son éducation*, jossa hän muun muassa sovittelee periaatteitansa kasvatusoppiin. Helvetiuksen kootut teokset *Œuvres* ilmestyivät vuonna 1796 ja vuonna 1818.

Hänen puolisonsa oli Anne-Catherine Helvétius, o.s. de Ligniville (1722–1800), joka piti ainoaa kirjallista salonkia, joka säilyi Ranskan vallankumouksen vuosiin asti. Hänen salonkinsa Auteuilissa, tuolloin maaseudulla Pariisin ulkopuolella kannusti myös yhteiskunnan köyhempiä jäseniä osallistumaan sekä eri sukupolvien ajattelijoita. Salongista tuli loistava poliittisen keskustelun sulatusuuni, jossa kävi säännöllisesti muun muassa tunnettu poliittinen teoreetikko, markiisi Nicolas de Condorcet.

Asteroidi 6972 Helvetius on nimetty hänen muistokseen.

## Teoksia
* *De l'esprit* ('Mielestä', 1758)
* *De l'homme, de ses facultés intellectuelles et de son éducation* ('Ihmisestä, hänen henkisistä kyvyistään ja kasvatuksestaan', julkaistu postuumisti 1772)
* *Le Bonheur* (runo, julkaistu postuumisti 1773)

## Lähteet

## Kirjallisuutta
* *Maailmankirjallisuuden kultainen kirja. Ranskan kirjallisuuden kultainen kirja*, 1934 WSOY

## Aiheesta muualla

* Claude Adrien Helvétius (Stanford Encyclopedia of Philosophy)
Loose (Nelly Furtadon albumi)

__NOTOC__
**Loose** on Nelly Furtadon kolmas studioalbumi, joka julkaistiin 7. kesäkuuta 2006. Levyn musiikki on Nellyn mukaan punk-hoppia, mutta levy on myös hyvin R&B-tyylistä. Albumin tuotannosta vastasi suurimmalta osin Timbaland ja hänen suojattinsa Danja.

Levyn ensimmäinen hittijulkaisu oli ”Maneater”. Toisena hittijulkaisuna pomppasi esiin ”Promiscuous”, jossa esiintyy myös Timbaland. Muissa kappaleissa vierailevat Attitude ja Juanes.

Albumin kappale ”Do It” herätti kohua ja keskustelua, koska sitä on epäilty plagiaatiksi; syytösten mukaan sen taustabiitissä on käytetty suomalaisen muusikon Janne Sunin ”Acid Jazzed Evening” -kappaleen luvatonta samplaamista.

## Kappaleet
#Afraid – 3:35 
#Maneater – 4:19 
#Promiscuous – 4:08 
#Glow – 4:02 
#Showtime – 4:15 
#No Hay Igual – 3:46 
#Te Busqué – 3:39 
#Say It Right – 3:42 
#Do It – 3:41 
#In God's Hands – 4:54 
#Wait For You – 5:52
#All Good Things (Come to an End) – 5:11

### Bonuskappaleet
*What I Wanted  – 4:37 (Japani/Ranska bonuskappale) 
*Somebody To Love - 4:56  (Suomi/Ruotsi/Viro/Norja/Tanska/Kanada [ei kaikkialla Kanadassa] (bonuskappale) 
*Let My Hair Down – 3:38 (Irlanti/Japani/UK/Seelanti/Taiwan bonuskappale) *Undercover – 3:56 (b-side/iTunes bonuskappale) 
*Runaway – 4:14 (Target bonuskappale) 
*Maneater (Portuguese) featuring Da Weasel – 3:32 (Portugali bonuskappale)  
*Te Busqué (Spanish) featuring Juanes – 3:38 (Kanada/USA/Etelä-Amerikka bonuskappale) 
*All Good Things (Come to an End) featuring Zero Assoluto – 4:24 (Italia bonuskappale) 

## Singlet
### Eurooppa ja Aasia
*Maneater (FIN #7, UK **#1**)
*Promiscuous (FIN #4, UK #3)
*All Good Things (Come to An End) (FIN #2 UK #4)
*Say It Right (FIN #15, UK #14)
*No hay Igual (SWE #3)
*Do it (FIN #15 UK #2)

### Pohjois-Amerikka ja Australia
*Promiscuous (US #16)
*Maneater (US **#1**)
*Say It Right (US **#1**)
*All Good Things (Come to An End) (US #3)

### Etelä-Amerikka
*Maneater
*No Hay Igual
*Promiscuous
*Te Busqué (SP #26)
*Say It Right

## Lähteet
Kō Shibasaki

**Kō Shibasaki** (, syntymänimeltään **Yukie Yamamura**, , s. 5. elokuuta 1981 Tokio, Japani) on japanilainen näyttelijä ja laulaja.

## Filmografia
### Elokuvat
* *[[Battle Royale (elokuva)|Battle Royale]]* (2000)
* *Kakashi* (2001)
* *[[Go (vuoden 2001 elokuva)|Go]]* (2001)
* *Soundtrack* (2002)
* *[[Drive (vuoden 2002 elokuva)|Drive]]* (2002)
* *Yomigaeri* (2003)
* *[[Yksi puhelu tullut]]* (2004)
* *Sekai no chūshin de, ai o sakebu* (2004)
* *Mezon de Himiko* (2005)
* *Shin kyūseishu densetsu Hokuto no ken: Raō gaiden jun'ai no shō* (2006)
* *Kenchō no hoshi* (2006)
* *Nihon chinbotsu* (2006)
* *[[Dororo]]* (2007)
* *Maiko Haaaan!!!* (2007)
* *Shaolin Girl* (2008)

### Televisio-ohjelmat
* *FACE - mishiranu koibito* (2000)
* *Yume no California* (2002)
* *Good Luck!!* (2002)
* *Dr. Kotō shinryūjo* (2003–2004)
* *[[Orange Days]]* (2004)
* *Dr. Kotō shinryūjo 2006* (2006)
* *Galileo* (2007)

## Diskografia
### Albumit
* *Mitsu* (2004)
* *Hitori asobi* (2005)
* *Kiki* (2007)

## Lähteet

## Aiheesta muualla

* 
*
Harvest Moon

**Harvest Moon** tarkoittaa seuraavia asioita:

* *[[Harvest Moon (pelisarja)|Harvest Moon]]*, pelisarja
*Harvest Moon, Neil Youngin albumi
*harvest moon, englanninkielinen käsite, joka tarkoittaa lähimmäs syyspäiväntasausta ajoittuvaa täysikuuta.
Tommi Hannus

**Tommi Hannus** (s. 27. kesäkuuta 1980 Vantaa) on entinen suomalainen jääkiekkohyökkääjä

Hannus varattiin NHL:ään vuoden 1998 varaustilaisuuden seitsemännellä kierroksella numerolla 190.

Ensimmäiset miesten pelinsä Hannus pelasi kaudella 1998–1999 TuTo:n Mestisjoukkueessa pelaten samalla kaudella myös A-junioreissa sekä TuTo:n että TPS:n joukkueissa. 

Liigadebyyttinsä Hannus teki kaudella 1999–2000 Porin Ässissä pelattuaan alkukauden TPS:n A-junioreissa sekä Mestiksessä TuTon joukkueessa. Kaudeksi 2000–2001 Hannus siirtyi takaisin TuTo:n Mestisjoukkueeseen, seuraava kausi 2001–2002 oli ensimmäinen kokonainen SM-Liigassa TPS:n riveissä. Kausi 2002–2003 alkoi Jokereissa josta Hannus siirtyi kesken kauden Kiekko-Vantaaseen.

Läpimurto SM-Liigassa tapahtui Pelicans-paidassa kaudella 2003–2004 jolloin hän teki 55 ottelussa 15 maalia ja 19 tehopistettä. Hannus pelasi Pelicansissa kevääseen 2005 asti jonka jälkeen hän siirtyi Rauman Lukkoon. Kesken 2 kautta sisältäneen sopimuksen Hannus kuitenkin vaihdettiin Tero Koposen kanssa Lukosta JYPiin kauden 2006–2007 aikana koska hän ei saanut Raumalla tarpeeksi peliaikaa. Kauden 2007-2008 Hannus pelasi kokonaan JYP:ssä ja kaudeksi 2008–2009 Hannus siirtyi TPS:ään.

Hannus oli sivussa pitkään kaudella 2009–2010 akillesjänteen katkeamisen vuoksi. Hän ei pelannut kauden aikana otteluakaan TPS:ssä. Toivuttuaan vammastaan Hannus pelasi 12 ottelua TuTossa, kunnes hänen TPS-sopimuksensa purettiin Hannuksen aloitteesta. Loppukaudeksi hän siirtyi Itävallan pääsarjassa pelaavaan slovenialaiseen Olimpija Ljubljanaan. Seuraavaksi syksyksi 2010 Hannus palasi TuToon, mutta siirtyi kesken kauden Saksan kakkossarjan Starbulls Rosenheimiin. Hän voitti seurassa Saksan cupin DEB-Pokalin. Kesällä 2011 Hannus teki sopimuksen DEL-liigan Hannover Scorpionsin kanssa.

Hannoverissa Hannus teki 10 maalia ja 19 pistettä. Kauden jälkeen hän kuitenkin palasi takaisin kakkossarjaan, kun hän allekirjoitti sopimuksen EV Ravensburgin kanssa. Hannus pelasi Ravensburgissa 46 ottelua hyvin tehoin 13+20=33. Hyvästä henkilökohtaisesta kaudesta huolimatta kauden jälkeen 32-vuotias Hannus ilmoitti päättävänsä kiekkoilu-uransa.

## Lähteet
Goodbye Lenin

**Goodbye Lenin** (*Good Bye, Lenin!*) on Wolfgang Beckerin ohjaama saksalainen tragikoominen elokuva, joka sai ensi-iltansa vuonna 2003. Elokuva on nähty usein osana ostalgia-huumaa.

Elokuvan pääosissa ovat Daniel Brühl, Katrin Saß, Tšulpan Hamatova, Maria Simon ja Florian Lukas. Elokuva oli menestys ympäri maailmaa ja on saanut useita palkintoja.

## Juoni
Elokuvan tapahtumapaikkana on Itä-Berliini vuosina 1989 ja 1990. Alexander Kernerin (Daniel Brühl) äiti Christiane Kerner (Katrin Saß) on vankka sosialismin kannattaja. Äiti saa sydänkohtauksen nähdessään poikansa hallituksen vastaisissa mielenosoituksissa ja vaipuu koomaan.

Kun äiti monen kuukauden päästä herää koomasta, on kaikki muuttunut. Berliinin muuri on murtunut ja Saksat ovat yhdistymässä. Koska lääkärin mielestä Alexin äidin sydän on yhä heikko eikä välttämättä kestä suuria järkytyksiä, päättää Alex uskotella äidilleen kaiken olevan ennallaan.

Elokuvan loppupuolella äiti joutuu uudestaan sairaalaan, ja hoitaja kertoo hänelle totuuden. Äiti ei kuitenkaan tohdi kertoa pojalleen tietävänsä. Pian äiti kuolee, eikä Alex saanut tietää että hänen äitinsä tiesi totuuden.

## Arvioita
*Turun Sanomien* Tapani Maskulan mielestä tässä on kerrankin elokuva, jonka kertomuksessa on enemmän painoarvoa kuin visuaalisesti köyhässä toteutuksessa. Se on hänestä nokkela satiiri, joka valaisee yhdistyneen Saksan lähihistoriassaan kokemia kriisejä ja traumoja sekä yksityisten ihmisten arkielämässä että vertauksellisella tasolla.

## Lähteet

## Aiheesta muualla
* Elokuvan virallinen sivusto 
* 
*
Lakiston vesitorni

**Lakiston vesitorni** sijaitsee Lakistossa Pohjois-Espoossa lähellä Nurmijärven rajaa. Vesitorni on rakennettu vuonna 1959 ja sen omistaa Rinnekoti-Säätiö. Vesitornin tilavuus on 300&nbsp;m³, joten se on Espoon pienin vesitorni. Vesitornin korkeus on noin 20 metriä. Vesitornin ylävesisäiliö on muodoltaan lieriömäinen. Tornin silmäänpistävä yksityiskohta on säiliön pohjaan rakennettu häkki, jonka kautta säiliöön mennään.
Ostalgia

**Ostalgia** () on termi, joka kuvaa ihmisten nostalgisia tunteita elämää entistä Saksan demokraattista tasavaltaa (DDR) kohtaan. Sana on muodostettu yhdistämällä sanat *Ost* (itä) ja *Nostalgie* (nostalgia).

Berliinin muurin murruttua vuonna 1989 ja Saksan jälleenyhdistyessä seuraavana vuonna suurin osa itäsaksalaisista otti riemuiten vastaan uudenlaisen vapauden ja länsimaisen kulutuskulttuurin. Itäsaksalaiset tuotteet eivät pärjänneet kilpailussa ja suurin osa niistä katosi markkinoilta. Mutta monien itäsaksalaisten pettyessä ”wesseihin” ja elämään yhdistyneessä Saksassa nousivat nostalgiset tunteet DDR:ää kohtaan pintaan. 

Ostalgiasta onkin tullut kannattavaa liiketoimintaa. On tehty muun muassa monia DDR:stä kertovia elokuvia, kuten Wolfgang Beckerin ohjaama draamakomedia *[[Goodbye Lenin|Good bye, Lenin!]]* (2003). Lisäksi vanhaa DDR:läistä musiikkia on julkaistu runsaasti cd-uusintapainoksina. Ostalgia on myös näkynyt itäsaksalaisten autojen, Trabantin ja Wartburgin suosion ja arvostuksen nousuna.

Sanaa ostalgia käytetään nykyisin kuvaamaan myös muiden itäblokkilaisten, erityisesti puolalaisten, nostalgisia tuntemuksia kommunistiseen aikaan. 

## Katso myös
* Ampelmännchen

## Lähteet

## Aiheesta muualla

* 
*
Enith Brigitha

**Enith Brigitha** (s. 15. huhtikuuta 1955 Curaçao, Alankomaiden Antillit) on alankomaalainen uimari, joka osallistui ensimmäisenä mustana naisuimarina olympialaisiin, ja oli myös ensimmäinen olympiamitalille yltänyt musta naisuimari. 

Vuonna 1970 Brigitha asui ja harjoitteli Alankomaiden Antilleilla ja ui sadan metrin vapaauinnissa ajan 1.05,0. Vuonna 1971 hänen oli muutettava Alankomaihin puutteellisten harjoitusolojen vuoksi, koska Alankomaiden Antilleilla ei ollut uimahalleja.

Brigithan läpimurtovuosi oli 1972. Tuolloin hän selvitti tiensä kesäolympialaisiin 1972, joissa hän sijoittui vapaa- ja sekauintiviesteissä viidenneksi, 100 ja 200 metrin selkäuinnissa kuudenneksi sekä 100 metrin vapaauinnissa kahdeksanneksi. Hänen 200 metrin selkäuintiaikansa 2.23,70 oli Euroopan-ennätys. Vuonna 1973 hän ui 100 metrin selkäuinnissa Euroopan-ennätykset 1.06,20 ja 1.06,12 sekä saavutti pitkän radan MM-kisoissa 200 metrin selkäuinnissa hopeaa ja 100 metrin vapaauinnissa pronssia sekä sijoittui 100 metrin selkäuinnissa viidenneksi.

Vuonna 1974 Brigitha paransi yhä tuloksiaan tehden pitkällä radalla ajat 57,68 sadan metrin vapaauinnissa, 2.03,73 200 metrin vapaauinnissa, 1.05,94 sadan metrin selkäuinnissa ja Euroopan-ennätys 2.20,27 200 metrin selkäuinnissa, ja vuoden alkupuolella hän ehti hetken pitää hallussaan 200 metrin vapaauinnin Euroopan-ennätystäkin ajallaan 2.05,14. EM-kilpailuissa 1974 hän saavutti hopeaa 200 metrin vapaauinnissa ja 4&nbsp;×&nbsp;100 metrin vapaauintiviestissä sekä pronssia 100 metrin vapaauinnissa, 100 metrin selkäuinnissa ja 200 metrin selkäuinnissa. Vuonna 1975 Brigitha ui vapaauinnissa ajat 57,53 ja 2.03,34. Pitkän radan MM-kisoissa 1975 hän saavutti pronssia 100 ja 200 metrin vapaauinnissa.

Vuosi 1976 oli Brigithan huippuvuosi. Alkuvuonna hän ui kaksi "maailman parasta aikaa" (tuolloin vielä epävirallisia maailmanennätyksiä) 200 metrin vapaauinnissa lyhyellä radalla, 2.00,98 ja 1.58,83. Montrealin olympialaisissa hän saavutti kaksi pronssimitalia, 100 metrin vapaauinnissa (aika 56,65) ja 200 metrin vapaauinnissa (aika 2.01,40). Lisäksi hän sijoittui viesteissä neljänneksi ja viidenneksi sekä 100 metrin selkäuinnissa yhdeksänneksi. Vuonna 1977 Brigitha ui kaksi uutta ME-aikaa lyhyellä radalla: 55,30 sadan metrin vapaauinnissa ja 1.57,86 200 metrin vapaauinnissa. Pitkän radan EM-kilpailuissa 1977 hän saavutti hopeaa 100 metrin vapaauinnissa ja 4&nbsp;×&nbsp;100 metrin vapaauintiviestissä. Pitkän radan MM-kilpailuissa 1978 hän sijoittui viidenneksi 100 ja 200 metrin vapaauinnissa sekä kahdeksanneksi 400 metrin vapaauinnissa ja 100 metrin perhosuinnissa.

Brigitha joutui lopettamaan uransa 1978 jouduttuaan ylitsepääsemättömiin erimielisyyksiin Alankomaiden uimaliiton kanssa.

## Lähteet

## Aiheesta muualla

* Brigitha Blackathlete.comissa
Carla Geurts

**Carla Louise Maria Geurts** (s. 20. huhtikuuta 1971 Geldrop, Pohjois-Brabant) on alankomaalainen uimari, joka saavutti urallaan vapaauinnissa kolme hopeamitalia pitkän radan uinnin EM-kisoissa ja yhden avovesiuinnin EM-kisoissa. Lyhyellä radalla hän saavutti kolme MM-mitalia ja kaksi Euroopan-mestaruutta (800 metrin vapaauinnissa 1996 ja 400 metrin vapaauinnissa 1998). Hän lopetti uransa 2001, Fukuokan pitkän radan MM-kisojen jälkeen. Nykyisin hän elää uintivalmentajamiehensä Andrew Colen kanssa Kanadassa.

## Lähteet
Kuulohavaintoja

**Kuulohavaintoja** on Kotiteollisuuden vuonna 1997 julkaistu EP-levy. Kuulohavaintoja oli ensimmäinen Kotiteollisuus-nimellä julkaistu äänite. Yhtyeen alkuperäinen kitaristi Aki Virtanen erosi yhtyeestä hieman ennen EP:n julkaisua. "Käärmeiden historiaa" -kappaleesta tehtiin myöhemmin uusi versio vuoden 2001 *[[Yksinpuhelu (EP)|Yksinpuhelu]]*-EP:lle.

## Kappaleet
Sävellys ja sovitus Kotiteollisuus, sanoitukset Jouni Hynynen.

# Käärmeiden historiaa – 03:20 
# Tuulten pyyhkimä – 01:48
# Suurelle tuntemattomalle – 03:37
## Kokoonpano
* Jari Sinkkonen – rummut, taustalaulu
* Jouni Hynynen – kitara, laulu
* Aki Virtanen – kitara, taustalaulu
* Janne Hongisto – basso, taustalaulu
Ranskan Grand Prix 1967

**Ranskan Grand Prix 1967** oli Formula 1 -sarjan osakilpailu, joka ajettiin 2. heinäkuuta 1967 kuuluisan Le Mansin radan sisään rakennetulla Bugatti Circuit’lla. Kilpailun voitti hallinnut maailmanmestari Jack Brabham oman tallinsa autolla. Tämä Ranskan GP jäi ainoaksi Bugatti Circuit’lla ajetuksi.

## Tulokset

## Muuta
* Paalupaikka: Graham Hill - 1'36.2
* Nopein kierros: Graham Hill - 1'36.7
* Chris Irwinin ensimmäiset ja ainoat MM-pisteet

## Lähteet
Secretariat

**Secretariat** (30. maaliskuuta 1970 Yhdysvallat – 4. lokakuuta 1989 Yhdysvallat) oli rodultaan englannintäysiverinen laukkahevonen, joka on yksi laukkaurheilun suurimmista tähdistä. Secretariat oli väriltään rautias ori. Sen isä oli Bold Ruler ja emä Somethingroyal. Uransa aikana Secretariat voitti muun muassa arvostetun Triple Crownin (eli voitti samana vuonna 1973 kaikki kolme kilpailua Kentucky Derby, Preakness Stakes ja Belmont Stakes) ja keräsi palkintorahoja yhteensä 1&nbsp;316&nbsp;808 dollria. Se teki urallaan lukuisia rataennätyksiä ja useita maailmanennätysaikoja, joista osa on yhä voimassa. Se tunnettiin lempinimellä **Big Red** ("Iso Punainen"); samalla nimellä oli aikoinaan tunnettu väriltään samoin rautias Man O'War.

Secretariatin kasvatti Meadow Stable, jossa oli muitakin hyviä englannintäysiverisiä. Secretariat lopetettiin kaviokuumeen vuoksi vuonna 1989. 

Secretariatin kuoleman jälkeen sen ruumiinavauksessa kävi ilmi, että sen sydän painoi noin 21 paunaa (9,5 kiloa) ja oli näin ollen yli kaksi kertaa suurempi kuin englannintäysiverisen sydän normaalisti (noin 4 kg) ja selvästi suurempi kuin mikään hevosen sydän jonka eläinlääkärit aiemmin olivat nähneet. Sydän oli muuten täysin normaali, terve ja hyväkuntoinen. Oletettavasti Secretariatin huikea menestys laukkaradoilla oli ainakin osittain poikkeuksellisen sydämen ansiota.

Oikeudet Secretariatin jälkeläisiin myytiin 6,08 miljoonalla dollarilla, joka oli omana aikanaan ennätyskorkea hinta. Myös Secretariatin jälkeläiset ovat menestyneet poikkeuksellisen hyvin kilparadoilla. Esimerkiksi vuonna 2023 lähes puolet Kentucky Derbyyn osallistuneista hevosista oli Secretariatin sukulinjasta.

Hevosesta kertoo vuonna 2010 julkaistu draamaelokuva *Secretariat*.

## Lähteet

## Aiheesta muualla
* Secretariat Sukuposti Onlinessa
Matti Kortteinen

**Matti Kortteinen** (s. 17. elokuuta 1953 Helsinki) on Helsingin yliopiston kaupunkisosiologian professori. 
## Teokset
* *Työtön: tutkimus pitkäaikaistyöttömien selviytymisestä* [Hannu Tuomikosken kanssa] (Tammi, 1998)  (sid.)
* *Kunnian kenttä: suomalainen palkkatyö kulttuurisena muotona* (Hanki ja jää, 1992)  
* *Hallittu rakennemuutos?* (Hanki ja jää, 1987)  (nid.) 
* *Tietotekniikka ja suomalainen työ*  (Tilastokeskus, 1986)  (nid.) [Anna-Maija Lehdon ja Pekka Ylöstalon kanssa]
* *Lähiö: tutkimus elämäntapojen muutoksesta* (Otava, 1982)  (sid.) 

;Muita kirjoituksia
*Ymmärtämisen ongelma eettisenä kysymyksenä kvalitatiivisessa tutkimuksessa, "Laadullisen sosiaalitutkimuksen eettiset kysymykset", Stakesin työpapereita 4/2005, 28–32

## Lähteet
* *Helsingin yliopiston kanslerin virkaanastujaiskutsuliite Yliopistossa 12/2006 (ei sivunumeroa)*

## Aiheesta muualla
*
RFNA

**RFNA** () on typpihapon johdannainen, jota käytetään joidenkin rakettimoottorien ajoaineen hapettimena.

Toisin kuin matalaa lämpötilaa vaativaa nestehappea, RFNAta voi varastoida pitkiä aikoja, mikä on merkittävä etu sen käytölle ohjuksissa. Se koostuu typpihaposta HNO3, dityppitetraoksidista N2O4 (13&nbsp;%) ja vedestä H2O (3&nbsp;%). RFNA on väriltään punaista. Se on erittäin syövyttävää. Jos ajoaine joudutaan ottamaan raketin tankeista pois, tankit ja polttoaineputket voidaan joutua tyhjennyksen aikaisen hapettumisen takia uusimaan.

Liuottamalla siihen ammoniumnitraattia NH4NO3, RFNA toimii monopropellanttina eli sekä polttoaineena että hapettimina.

Ajoaine kehitettiin natsi-Saksassa. Toisen maailmansodan aikana siitä käytettiin nimiä **S-Stoff** (seos, joka sisälsi 96&nbsp;% typpihappoa ja 4&nbsp;% rautakloridia FeCl3) ja **SV-Stoff** (seos, joka sisälsi 94 % typpihappoa ja 6&nbsp;% dityppitetraoksidia). 

## Lähteet

## Aiheesta muualla

*National Pollutant Inventory - Nitric Acid Fact Sheet 
* http://www.astronautix.com/props/nitidjpx.htm